དཔལ་ལྡན་བླ་མ་མཆོད་པའི་ཆོ་ག་ཡོན་ཏན་ཀུན་འབྱུང་ལྷན་ཐབས་དབང་ཆོ་ག་དང་བཅས་ཁྲིགས་སུ་བསྡེབས་པ་བཞུགས་སོ།།

དཔལ་རྡོ་རྗེ་སེམས་དཔའ་ལ་ཕྱག་འཚལ་ལོ།།སངས་རྒྱས་ཡོན་ཏན་རབ་རྫོགས་ཀུན་མཁྱེན་ཡེ་ཤེས་ཐུགས།།
རྣམ་གྲོལ་ཞི་བའི་གསུང་གིས་མ་རིག་མུན་པ་སེལ།།བསོད་ནམས་མཆོག་གིས་བརྒྱན་པའི་གཟི་བརྗིད་དཔལ་འབར་བའི།།དཔལ་ལྡན་རིན
ཆེན་ཞབས་ལ་གུས་པས་སྤྱི་བོས་བདུད།།དཔལ་ལྡན་ཡེ་ཤེས་ཡོན་ཏན་བས་མ་མི་ཁྱབ།།དེ་ལ་གུས་པས་མཆོད་ཅིང་བསྟོད་པ་ཡི།།
བསོད་ནམས་ཡོན་ཏན་བསམ་གྱིས་མི་ཁྱབ་པས།།ཡོན་ཏན་ཀུན་འབྱུང་ཆོ་ག་བཤད་པར་བྱ།།དེ་ཡང་སྡོམ་པ་འབྱུང་བ་ལས།མཆོད་པ་ཐམས་ཅད་ཡོངས

སྤངས་ལ།།བླ་མའི་མཆོད་པ་ཡང་དག་བརྩམ།།དེ་མཉེས་པས་ནི་ཀུན་མཁྱེན་གྱི།།ཡེ་ཤེས་མཆོག་ནི་ཐོབ་པར་འགྱུར།།བླ་མེད་མཛད
པཔའི་སློབ་དཔོན་ནི།།རྡོ་རྗེ་སེམས་དཔའ་རབ་མཆོད་ན།།དེ་ཡིས་བསོད་ནམས་མ་བྱས་ཤིང་།།དཀའ་ཐུབ་མ་བརྟེན་ཅི་ཞིག་ཡོད།།མཚན་བརྗོད་ལས་ཀྱང་དེ་བཞིན་དུ།
མཆོད་འོས་བསྟོད་འོས་ཕྱག་གི་གནས།།རྟག་ཏུ་རི་མོར་བྱ་བའི་འོས།།བཀུར་འོས་བརྗེད་པར་བྱ་བའི་མཆོག།ཕྱག་བྱར་འོས་པ་བླ་མའི་རབ།།དེ་སོགས་ཡོན་ཏན་དྲན་བྱས
ལ།།བླ་མ་མཆོག་ལ་སངས་རྒྱས་སུ།།མཐོང་བའི་མོས་གུས་དམ་པ་ཡིས།།བླ་མ་མཆོད་ལ་བརྩོན་པར་བྱ།།དངོས་སུ་བཞུགས་ན་བླ་མ་མཆོག།གང་དང་གང་ལ་མཉེས

པས་མཆོད།།འདས་སམ་གཞན་ན་བཞུགས་གྱུར་ཀྱང་།།དངོས་སུ་བཞུགས་དང་ཁྱད་མེད་པར།།གུས་པའི་ཡིད་ཀྱིས་བསམ་བྱས་ལ།།མཎྜལ་སྔོན་དུ་འགྲོ་བ་ཡིས།།ཅི་འབྱོར་རྫས་དང་བརྟན་གཡོའི་ཚོགས།།ཐམས་ཅད
བློ་ཡིས་བླངས་ལ་འབུལ།།དེ་ཡི་རིམ་པ་འདི་ཡིན་ཏེ།།དང་པོ་ལྷ་ཡི་རྣལ་འབྱོར་གྱི།།བློ་ལྡན་རྡོ་རྗེ་གསོར་བྱེད་ཅིང་།།དྲིལ་བུ་དཀྲོལ་བར་བརྩོན་པ་ཡིས།།ལྷ་དང་ལྷ་མིན་བསྲུང་བ་དང་།།བར་དུ་གཅོད་པའི་བགེགས་ཚོགས་བསྐྲད།།
དེ་ནས་བློ་ལྡན་སྔགས་པ་ཡིས།།སྤྱན་དྲངས་བཞུགས་སུ་གསོལ་ནས་ཀྱང་།།ཕྱི་ནང་གསང་སོགས་མཆོད་པ་དང་།།བསྟོད་པ་རྣམས་ཀྱིས་ཡང་དག་བསྟོད།།སྡིག་བཤགས་བསྔོ་བའི་བར་དུ་བྱ།།ཞེས་སྡོམ་ཚིགས་བསྟན་པ
བཞིན་རྗེ་བཙུན་བླ་མ་དམ་པ་མཆོད་པའི་ཆོ་ག་རྒྱས་པ་ལ་འཇུག་པར་འདོད་པས།ཐོག་མར་རྣལ་འབྱོར་གྱི་ཡོ་བྱད་ཀུན་བསགས་ཏེ་བདེ་བའི་བསྟན་ལ་འདུག་ནས་རྩ་བརྒྱུད་ཀྱི་བླ་མ་རྣམས་ལ་གསོལ་བ་གདབ་པ་ལ།དེའང་གསང་གླིང་ལ་སོགས་བོད་ཀྱི
ཕྱག་བཞེས་ལྟར་ན་རྒྱལ་དབང་ཆོས་རྗེས་མཛད་པའི་ལམ་ཟབ་པ་རྒྱུད་འདེབས་མོས་གུས་ཀྱི་ཉི་འོད་འདོན་པར་སྣང་ཡང་།ལྷོ་ནང་བརྒྱུད་པའི་ཕྱག་བཞེས་ལ་རྩ་བ་གྲུབ་ཆེན་གླིང་རས་རང་གིས་མཛད་པའི་རིང་བརྒྱུད་ཁྲོ་མ་ཚོགས་ཀྱི་གསོལ
བདེབས་འདི་ཉིད་ཁོ་ན་འདོན་སྲོལ་མཆིས་པ་བཞིན་འཕྲོ་མཐུང་བཅས་དགོད་པ་ནི།དཔལ་ལྡན་རྩ་བའི་བླ་མ་རིན་པོ་ཆེ།།བདག་གི་སྙིང་ཁ་ར་པདྨོའི་ཟེའུ་འབྲུ་ལ།།འབྲལ་བ་མེད་པར་རྟག་པར

༅།།བཞུགས་ནས་ཀྱང་།།སྐུ་གསུང་ཐུགས་ཀྱི་བྱིན་གྱིས་བརླབ་ཏུ་གསོལ།།སྐུ་སྔ་རབ་རྫོགས་བླ་མེད་རྡོ་རྗེ་འཆང་།།རྒྱལ་བའི་སྲས་མཆོག་གསང་བདག་རྡོ་རྗེ་འཛིན།།མཆོག་གི་བྱིན་
རླབས་ཞུགས་པའི་ས་ར་ཧ།།གསོལ་བ་འདེབས་སོ་བདག་རྒྱུད་བྱིན་གྱིས་རློབས།།སྣང་བ་དབང་དུ་སྡུད་པའི་ལཱུ་ཡི་པ།།སྤྱོད་ལམ་ལམ་དུ་ལོངས་པའི་ཌི་གི་པ།།ས་བཅུ་དབང་ཕྱུག་བློ་གྲོས་རིན་ཆེན་
ཞབས།།གསོལ་བ་འདེབས་སོ་ཟ།ལུང་བསྟན་ཕྱིར་མི་ལྡོག་པའི་ཀླུ་སྒྲུབ་ཞབས།།འོད་གསལ་མངོན་དུ་གྱུར་པའི་མ་ཏི་ཀི།ཐུགས་དགོངས་མཁའ་ལྟར་དག་པའི་སུ་མ་ཏི།།གསོལ་བཟ།ཏིང
འཛིན་བརྟན་པ་ཐོབ་པའི་ཐང་ལོ་པ།།ཟག་བཅས་སྒྱུ་ལུས་འབྱོངས་པའི་ཤིང་ལོ་པ།།ཉི་ཟླ་འོད་ཟེར་འབར་བའི་ཀརྞ་རི།།གསོལ་བཟ།ཏིང་འཛིན་ལས་སུ་རུང་བའི་ཌོ་བྷི་བ།།བདག་གཞན་དོན་གཉིས།
འགྲུབ་པའི་བི་ནས།།འདོད་ཡོན་ལམ་དུ་ལོངས་པའི་ལཱ་ཝ་པ།།གསོལ་བཟ།སྤྲུལ་པའི་སྐྱེས་མཆོག་ཨིནྡྲ་བྷཱུ་ཏིའི་ཞབས།།རྣལ་འབྱོར་དབང་ཕྱུག་ཆེན་པོ་ཏིལླི་པ།།མཁས་པས་གྲུབ་མཆོག་བརྙེསྟེ།
ནཱ་རོ་པ།།གསོལ་བཟ།མི་གནས་མྱ་ངན་འདས་པའི་རི་ཁྲོད་ཞབས།།བར་དོ་ལུང་བསྟན་ཐོབ་པའི་མཻ་ཏྲི་པ།།ཕོ་ཉའི་ལམ་མཆོག་མཐར་ཕྱིན་ཏི་བུའི་ཞབས།།གསོལ་བ་འདེབས་སོ་ཟ།དཀའ

སྤྱད་ཕུལ་དུ་ཕྱིན་པ་མར་པའི་ཞབས།།བདག་མེད་འཁོར་ལོའི་ཞལ་གཟིགས་རྔོག་སྟོན་ཞབས།།འོད་གསལ་རྒྱུན་ཆད་མེད་པའི་རས་ཆེན་ཞབས།།གསོལ་བཟ།སྐུ་གསུམ།།
མངོན་དུ་གྱུར་པའི་རས་ཆུང་ཞབས།།སྣང་བ་ཆོས་སྐུར་ཤར་བའི་རྒྱལ་བ་ལོ།།དངོས་འཛིན་འཁྲུལ་པ་ཞིག་པའི་དམ་པ་རྗེ།།གསོལ་བཟ།།ཐུགས་རྗེས་འགྲོ་དོན་མཛད་པའི
སྒམ་པོ་པ།།ཐུགས་དགོངས་མཁའ་ལྟར་དག་པའི་མཐའ་རྩ་པ།།ཐམས་ཅད་མཁྱེན་པར་རྩོད་མེད་གྲགས་ཆེན་ཞབས།།གསོལ་བཟ།བདེ་གཤེགས་ཀུན་གྱི་དཔལ
ལྡན་རིན་པོ་ཆེ།།གྲུབ་ཐོབ་ཀུན་གྱིས་རྩོད་མེད་དབུ་སེའི་ཞབས།།གདུལ་དཀའ་འདུལ་མཛད་འགྲོ་མགོན་སྐྱེ་མེད་ཞང་།།གསོལ་བཟ།།ཆོས་སྐུ་མཉམ་ཉིད་ཡངས་པའི
རྗེ་བཙུན་གླིང་།།བློ་འདས་ཆོས་སྐུའི་བདག་ཉིད་འབྲུག་པའི་ཞབས།།ཁྱབ་བདག་ལོངས་སྤྱོད་རྫོགས་སྐུ་སངས་རྒྱས་དཔོན།།གསོལ་བཟ།།ཁམས་གསུམ་ཆོས་ཀྱི་
རྒྱལ་པོ་རྒོད་ཚང་བ།།ས་གསུམ་འགྲོ་བའི་དཔལ་མགོན་དབུ་རི་བ།།དུས་གསུམ་མཁྱེན་པའི་མངའ་བདག་པ་རི་བ།།གསོལ་བཟ།འགྲོ་ཀུན་བརྩེ་བས་རྗེས་འཛིན

གཞོན་ནུའི་ཞབས།།སྟོང་ཉིད་སྙིང་རྗེ་དབྱེར་མེད་ཉི་མའི་ཞབས།།ལྷུན་གྲུབ་གཉུག་མར་ཤར་བའི་རྡོར་གླིང་པ།།གསོལ་བཟ།སྤྱན
རས་གཟིགས་ཀྱི་ངོ་བོ་སྤོས་སྐྱ་བ།།ས་ར་ཧ་ཡི་སྤྲུལ་པ་བཅུ་གསུམ་པ།།མ་རིག་མུན་སེལ་འཇམ་དབྱངས་ཆོས་རྗེའི་ཞབས།།གསོལ་བཟ།བསླབ་གསུམ་གྱོན
མཛེས་མཁན་ཆེན་རྡོར་རིན་པ།།རྒྱལ་བའི་གསུང་གི་མཛོད་འཛིན་བློ་སེང་ཞབས།།དྲི་མེད་མཁྱེན་བརྩེའི་བདག་ཉིད་ཤེར་སེང་ཞབས།།གསོལ་བཟ།མཐའ་ཡས།།
ནུས་པ་ཕུལ་ཕྱིན་ཡེ་ཤེས་མཚན།།ཟག་མེད་བདེ་ལ་རྣམ་རོལ་ནམ་མཁའི་མཚན།།མཆོག་གི་ལམ་བརྙེས་ཤེས་རབ་བཟང་པོའི་ཞབས།།གསོལ་བཟ།།མཁྱེན།།
བརྩེའི་བདག་ཉིད་རྟོགས་ལྡན་རིན་པོ་ཆེ།།ཉམས་རྟོགས་ཕུལ་ཕྱི་ན་གྲུབ་ཆེན་བློ་གྲོས་མཆོག།གདམས་པའི་གཏེར་མཛོད་འཁྲུལ་ཞིག་རིན་པོ་ཆེ།།གསོལ་བཟ།་ཟབ
ཅིང་རྒྱ་ཆེའི་ཆོས་རྣམས་ཐེག་པའི་མཐའ།།ཡོངས་རྫོགས་གྲུབ་པའི་དབང་ཕྱུག་རིན་པོ་ཆེ།།སྙིགས་དུས་འགྲོ་བ་ཀུན་གྱི་སྐྱབས་གྱུར་པ།།རྒྱལ་དབང་ཆོས་རྗེའི་ཞབས

ལ་གསོལ་བ་འདེབས།།སྙན་བརྒྱུད་གདམས་པའི་གཏེར་མཛོད་ཤཱཀྱའི་མཚན།།བསྟན་པའི་མངའ་བདག་ངག་དབང་ཆོས་ཀྱི་རྒྱལ།།རྒྱལ་བ་ཀུན་དངོས་སྐྱེས་མཆོག
སྤྲུལ་པའི་སྐུ།།གསོལ་བཟ།བདེ་ཆེན་དགའ་བཞིའི་གར་མཁན་ཀུན་སྤངས་རྗེ།།མཐུ་སྟོབས་དབང་ཕྱུག་ངག་དབང་གྲགས་པ་དང་།།རྒྱལ་བའི་རྒྱལ་ཚབ་ངག་གི
དབང་ཕྱུག་ལ།།གསོལ་བཟ།།སྐལ་བཟང་ཡིད་ཀྱི་ཤིང་རྟ་པདྨ་དཀར།།རྒྱལ་བའི་མྱུ་གུ་མི་ཕམ་ཆོས་རྒྱལ་དང་།།བཀའ་དྲིན་འཁོར་མེད་བསྟན་པའི་ཉི་མ་ལ།།
གསོལ་བཟ།།སྙིགས་དུས་འགྲོ་བའི་སྐྱབས་མགོན་པད་དཀར་དབང་།།ཟབ་དོན་གཏོར་འཛིན་ལྷ་དབང་བློ་གྲོས་དང་།།མཐུ་ཆེན་བདུད་འདུལ་ངག་དབང་རྣམ་རྒྱལ
ལ།།གསོལ་བཟ།།འཕགས་པ་དགྱེས་པའི་ཁྲིམས་ལྡན་པད་དཀར་འབྱུང་།།མི་སློབ་ཟུང་འཇུག་མངོན་གྱུར་བསོད་ནམས་འོད།།འཆིང་བ་ཀུན་གྲོལ་དམ་ཆོས་རྒྱལ
མཚན་ལ།།གསོལ་བཟ།པདྨའི་རྒྱལ་ཚབ་བསྟན་འཛིན་རབ་རྒྱས་དང་།།སྤྲུལ་པའི་སྐྱེས་མཆོག་ཀུན་དགའ་རྒྱལ་མཚན་ཞབས།།བྱམས་བརྩེའི་བདག་ཉིད་ངག

དབང་རྒྱལ་མཚན་ལ།།གསོལ་བཿ།བསླབ་གསུམ་རྣམ་དག་ངག་དབང་ཕྲིན་ལས་དང་།།ཕན་བདེའི་རྩ་ལག་ཤཱཀྱ་རིན་ཆེན་ཞབས།།བསྟན
པའི་གསལ་བྱེད་ཡོངས་འཛིན་པཎྜི་ཏ་ར།།གསོལ་བ།།རྒྱ་ཆེ་མཁྱེན་པའི་སྤྱན་ལྡན་ཀུན་དགའི་མཚན།།ལུང་རྟོགས་ཡོན་ཏན་ཕ་མཐའ་ཡས་པའི་སྡེ།།སྙིང་པོའི་དོན་གཟིགས་
པྲཛྙཱ་སེང་ཧ་ལ།།གསོལ་བཟ།མཁྱེན་བརྩེའི་དབང་ཕྱུག་འཇམ་དབྱངས་རྒྱལ་མཚན་དང་།།ཉམས་རྟོགས་ཕུལ་ཕྱིན་འཇམ་དཔལ་གྲགས་པའི་ཞབས།།གྲུབ་པའི་གཙུག་
རྒྱན་ཤེས་རབ་རྒྱལ་མཚན་ལ།།གསོལ་བཟ།།གདམས་པའི་གཏེར་མཛོད་ཡོན་ཏན་རྒྱལ་མཚན་དང་།།རིམ་གཉིས་མཐར་སོན་ཤཱཀྱ་རྒྱལ་མཚན་ཞབས།།ནཱ་རོའི་རྣམ་འཕྲུལ
འཇིགས་མེད་ཆོས་རྒྱལ་ལ།།གསོལ་བཟ།མི་ཕ་མ་རྒྱལ་བའི་སྒྱུ་འཕྲུལ་ཕྲིན་ལས་རྒྱལ།།ཧེ་རུ་ཀ་དཔལ་ཤཱཀྱ་ཤྲཱིའི་ཞབས།།མཐུ་སྟོབས་དབང་ཕྱུག་དཔལ་ལྡན་སེང
གིགེལེལ།།གསོལ་བཟ།ཆོས་ཀྱི་སྤྱན་ལྡན་སྲིད་ཞི་རྣམ་པར་རྒྱལ།།རིགས་ཀུན་ཁྱབ་བདག་ཆོས་ཀྱི་དབང་ཕྱུག་ཞབས།།འགྲོ་བའི་དཔལ་མགོན་ངག་དབང་ཕྲིན་ལས་ལ།།

གསོལ་བཿ།རྡོ་རྗེ་འཆང་དངོས་བསྟན་འཛིན་རྒྱ་མཚོ་དང་།།སྐྱབས་ཡུལ་ཀུན་འདུས་ཡེ་ཤེས་སེང་གེའི་ཞབས།།བཀའ་དྲིན་འཁོར་མེད་རྩ་བའི་བླ་མ་ལ།།གསོལ་བ་འདེབས་སོ་།
བདག་རྒྱུད་བྱིན་གྱིས་རློབས།།ཚིག་ལ་མ་བརྟེན་སྒྲོ་འདོགས་ནང་ནས་ཆོད།།གནད་ལ་མ་བརྟེན་བྱིང་རྒོད་རང་སར་གྲོལ།།ཐབས་ལ་མ་བརྟེན་བདེ་ཆེན་རྒྱུན་ཆད་མེད།།ཉམས
མྱོང་མཐར་ཕྱིན་དཔལ་ལྡན་འབྲུག་པའི་ཞབས།།གུས་པའི་ལུས་ལས་སྙན་པའི་ངག་ཕྱུང་ནས།།དྲང་བའི་ཡིད་ཀྱིས་གུས་ཤིང་གསོལ་བ་འདེབས།།ཉམས་མྱོང་རྒྱུན་ཆད
མེད་པར་བརྟན་པ་དང་།།རྟོགས་པ་མཆོག་ཏུ་གྱུར་པ་བསྐྱེད་དུ་གསོལ།།ཟག་ལུས་འདི་དང་མ་བྲལ་བར་དུ་ཡང་།།འཁོར་བའི་སྡུག་བསྔལ་ཚོགས་ཀྱིས་མི་འཚེ་ཞིང་།།
མཐུན་རྐྱེན་མ་ལུས་ཕུན་སུམ་ཚོགས་པ་དང་།།འགྲོ་བའི་སྡུག་བསྔལ་སེལ་བའི་མཐུ་ལྡན་ཤོག།སྐྱེ་བ་ཀུན་ཏུ་ཡང་དག་བླ་མ་དང་།།འཐལ་མེད་ཆོས་ཀྱི་དཔལ་ལ་ལོངས་སྤྱོད།
ཅིང་།།ས་དང་ལམ་གྱི་ཡོན་ཏན་རབ་རྫོགས་ནས།།རྡོ་རྗེ་འཆང་གི་གོ་འཕང་མྱུར་ཐོབ་ཤོག།བླ་མ་སྐུ་ཁམས་སོགས།ཕན་བདེ་འབྱུང་བའི་སོགས།ཕྱག་འཚལ་བ་དང་སོགས་

ཀྱི་མཐར་མཚམས་རོལ་བྱ།མ་ནམ་མཁའ་དང་མཉམ་པའི་སེམས་ཅན་ཐམས་ཅད་བླ་མ་སངས་རྒྱས་ཆོས་ཀྱི་སྐུ་ལ་སྐྱབས་སུ་མཆིའོ།།དེས་ཐོག་མཐའ་རིགས
འགྲེས་ཏེ།བླ་མ་ལོངས་སྤྱོད་རྫོགས་པའི་སྐུ་ལཿ།བླ་མ་ཐུགས་རྗེ་སྤྲུལ་པའི་སྐུ་ལཟ།བླ་མ་སངས་རྒྱས་རིན་པོ་ཆེ་ལཟ།ཞེས་ལན་གསུམ་སོགས་ཇི་ལྟར་རིགས་པ་བཟླས་ནས།སེམས་ཅན་ཐམས
ཅད་མི་བཟད་པའི་སྡུག་བསྔལ་དང་བྲལ་ནས་མི་གནས་པའི་མྱ་ངན་ལས་འདས་པ་ལ་དགོད་པའི་ཕྱིར་བླ་མ་རྡོ་རྗེ་སེམས་དཔའི་སྒྲུབ་པ་ལ་འཇུག་པར་བྱའོ་སྙམ་དུ་སྨོན་པ་དང་འཇུག་པའི་སེམས་
སྐྱེད་པ་འདི་ལྟར་དུ་བྱས་ཏེ།སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག།སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག།སྡུག་བསྔལ་མེད
པའི་བདེ་བ་དང་མི་འབྲལ་བར་གྱུར་ཅིག།བདེ་སྡུག་གི་རྒྱུ་ཆགས་སྡང་ཉེ་རིང་དང་བྲལ་བའི་བཏང་སྙོམས་ཆེན་པོ་ལ་ཡུ་ནི་རིང་དུ་གནས་པར་གྱུར་ཅིག།ཅེས་ཚངས་པའི་གནས་པ་མིད་དང་འདྲེ་བར
སྒོམས་ནས།ཨོཾ་སྭབྷཱ་ཝ་ཤུདྡྷཿསརྦ་དྷརྨཱ་སྭ་བྷཱ་ཝ་ཤུདྡྷོ྅ཧཾ།སྟོང་པ་ཉིད་ཨེ་ཡིག་གི་རང་བཞིན་ཡོངས་སུ་གྱུར་པའི་ཆོས་འབྱུང་འབྱུང་བ་རིམ་བརྩེགས་རི་རབ་པདྨ་རཱ་གུར་དང་བཅས

པའི་སྣ་ཚོགས་རྡོ་རྗེའི་གཞིར།ཡེ་ཤེས་ལྔའི་རང་བཞིན་གྱི་གཞལ་ཡས་ཁང་གྲུ་བཞི་སྒོ་བཞི་རྟ་བབས་བཞི་དང་ལྡན་པ།འདོད་སྔ་མ།ཕ་གུ།དྲཱ་བ་དྲཱ་ཕྱེད།ཤར་བུ།བྱ་འདབ།པུ་ཤུ།
དབུས་འཕྱུར་བུ་རིན་པོ་ཆེའི་ཏོག་གིས་བརྒྱན་པ་པདྨ་ལ་གནས་པའི་ཆོས་ཀྱི་འཁོར་ལོ་རི་དྭགས་གདུགས་ལ་སོགས་པས་སྤྲས་པའི་ནང་སྣ་ཚོགས་པདྨའདབ་མ་ལྔ་པའི་ལྟེ་བ་ལ་སེང
གེ་ཆེན་པོ་བརྒྱད་ཀྱིས་བཏེག་པའི་རིན་པོ་ཆེའི་ཁྲི་པདྨ་ཟླ་ཉི་བརྩེགས་པའི་གདན་ལ།རང་གི་སེམས་རྒྱུ་དུས་ཀྱི་བླ་མ་རྡོ་རྗེ་སེམས་དཔའ་ཐོག་མ་དང་མཐའ་མ་མེད་པའི་ཀུན་ཏུ་བཟང
པོ་བརྟན་གཡོ་ཐམས་ཅད་ཀྱི་ཁྱབ་བདག་ཏུ་གྱུར་པ་དེ་ཉིད་ཐུགས་རྗེ་ཆེན་པོའི་དབང་གིས་ཁམས་གསུམ་གྱི་སྲིད་པ་ན་འགྲོ་བའི་དོན་མཛད་པའི་ཕྱིར།ཧཱུཾ་ཡི་ག་གིས་སྤྲུལ་པའི
འབྲས་བུའི་བླ་མ་རྡོ་རྗེ་འཆང་རིགས་ཐམས་ཅད་ཀྱི་བདག་པོ་ལྟ་བས་ཆོག་མི་ཤེས་པར་མཛེས་པ་མཚན་དཔེས་སྤྲས་པའི་སྐུ་ཨིནྡྲ་ནཱི་ལ་བཅག་པའི་འཕྲོ་ལྟར་སྔོ་བ།ཤིན་ཏུ་ཞི
ཞིང་འཛུམ་པ་རལ་པའི་ཟུར་ཕུ་ད་ལ་སྣ་ཚོགས་རྡོ་རྗེ་དང་ཟླ་བ་ཕྱེད་པ་འཛིན་པ།རིན་པོ་ཆེའི་ཅོད་པན་ལ་སོགས་པའི་རྒྱན་དང་ཕྱག་རྒྱ་དྲུག་གིས་བརྒྱན་པ་དར་གྱི་སྟོད་གཡོགས་དང

ཤམ་ཐབས་ཅན་རྡོ་རྗེ་སྐེམས་མ་དམར་མོ་མཛེས་སྡུག་གི་ཕུལ་དུ་བྱོན་པ་བཅུ་དྲུག་པའི་ལང་ཚོ་ཅན་ཕྱོསས་ཀྱི་གོས་མ་ཕྱག་རྒྱ་ལྔས་བརྒྱན་ཅིང་གྲི་ཐོད་འཛིན
པ་ལ་རྡོ་རྗེ་དང་དྲིལ་བུ་འཛིན་པའི་ཕྱག་དག་གིས་འཁྱུད་དེ་རྡོ་རྗེ་སྐྱིལ་མོ་ཀྲུང་གིས་འོད་ཀྱི་འཕྲེང་བ་འཁྲིགས་པའི་དབུས་ན་བཞུགས་པར་གྱུར།མདུན་གྱི་འདབ་མ་ནས་གཡས་བསྐོར
དུ་གྱད་དང་།གླང་པོ་ཆེ་དང་རྟ་དང་རྨ་བྱ་དང་།ཤང་ཤང་གིས་བཏེག་པའི་རིན་པོ་ཆེའི་ཁྲི་པད་ཉིའི་གདན་ལ་གཙོ་བོའི་སྐུ་ལས་འཕྲོས་པའི་ཨོཾ་ཡིག་ལས་རྣམ་པར་སྣང་མཛད་ཡབ
ཡུམ་དཀར་པོ།ཧཱུཾ་ལས་མི་བསྐྱོད་པ་ཡབ་ཡུམ་སྔོན་པོ།ཏྲཾ་ལས་རིན་འབྱུང་ཡབ་ཡུ་མ་སེར་པོ།ཧྲཱིཿལས་འོད་དཔག་མེད་ཡབ་ཡུ་མ་དམར་པོ།ཨ་ལས་དོན་གྲུབ་ཡབ་ཡུམ
ལྗང་ཁུ།ཡབ་རྣམས་རྡོ་རྗེ་དང་དྲིལ་བུ་འཛིན་པས།ཡུམ་གྲི་ཐོད་ཐོགས་པ་ལ་འཁྱུད་པ་འཁོར་ལོས་བསྒྱུར་བ་བཞིན་རྒྱན་ཐམས་ཅད་ཀྱིས་བརྒྱན་ནས་གཙོ་བོ་ལ་འདུད་པའི་ཚུལ་
གྱིས་རྡོ་རྗེ་སྐྱིལ་མོ་ཀྲུང་གིས་བཞུགས་པའོ།།གྷ་དེ་ཐམས་ཅད་ཀྱི་སྤྱི་བོར་ཨོཾ།མགྲིན་པར་ཨཱཿཐུགས་ཀར་ཧཱུཾ་དེ་དག་ལས་འོད་འཕྲོས།དཔའ་བོ་དང་རྣལ་འབྱོར་མས་

བསྐོར་བའི་ཡེ་ཤེས་ཀྱི་འཁོར་ལོ་སྟེང་གི་ནམ་མཁ་ར་ཕེཾ་ཛཿཧཱུཾ་བཾ་ཧོཿདམ་ཚིག་གི་འཁོར་ལོ་དང་གཉིས་སུ་མེད་པར་གྱུར།སྙིང་ཁར་ཉི་མའི་དཀྱིལ་འཁོར་ལ་ཧཱུཾ་བས